ઓક્કે, ‘વિશ્વરૂપ 2’ તમને તો જ સમજાશે જો તમે ‘વિશ્વરૂપ વન’ જોઈ હશે. જો કે મારા જેવાને (જેણે પહેલો ભાગ જોયેલો) એને પણ સમજવામાં દિમાગનું દહીં થઈ ગયું. વાર્તા ટૂંકમાં જોઈએ તો, પહેલી ફિલ્મમાં બતાવવા મુજજબ, એક કપરી કામગીરી પાર પાડ્યા બાદ સરકારનો સ્લીપર સેલ એજન્ટ વિસામ (કમલ હસન) પોતાના ગુરુ જગન્નાથ (શેખર કપૂર), આર્મીમાં નવીસવી ભરતી થયેલી અશ્મિતા (એન્ડ્રિયા જેર્મિયા) અને પત્ની ડૉ. નિરૂપમા (પૂજા કુમાર) સાથે રિલેક્સ થવા યુકે જાય છે. જો કે ત્રાસવાદીઓ ઉમર (રાહુલ બોઝ) તથા એનો સાથી સલીમ (જયદીપ અહલાવત) સતત એમનો પિછો કર્યા કરે છે, એમની પર અવારનવાર અટેક્સ થતા રહે છે, જેની પાછળ ત્રાસવાદનું બહુ મોટું કાવતરું છુપાયેલું છે… તો શું વિસામ અને એની ટીમ દુનિયાને ટેરરિસ્ટોથી બચાવી શકશે?